b'\n_START_ARTICLE_\nGeneral konjenice (Avstro-Ogrska)\n_START_PARAGRAPH_\nGeneral konjenice (izvirno nem\xc5\xa1ko General der Kavallerie, mad\xc5\xbearsko Lovass\xc3\xa1gi T\xc3\xa1bornok; kratica GdK) je bil visoki generalski \xc4\x8din v avstro-ogrski kopenski vojski, ki je izhajal iz \xc4\x8dina Feldzeugmeistra in bil enak \xc4\x8dinu generala pehote. V avstro-ogrski vojni mornarici mu je ustrezal \xc4\x8din admirala (Admiral). Nadrejen je bil \xc4\x8dinu podmar\xc5\xa1ala in podrejen \xc4\x8dinu feldmar\xc5\xa1ala (do leta 1915) oz. generalpolkovniku (1915-19)._NEWLINE_General konjenice je na\xc4\x8deloma poveljeval konjeni\xc5\xa1kemu korpusu.\n_START_SECTION_\nZgodovina\n_START_PARAGRAPH_\nFeldzeugmeister je bil sprva drugi najvi\xc5\xa1ji generalski \xc4\x8din, takoj za feldmar\xc5\xa1alom. Samo ime dobesedno pomeni Mojster poljskega voza in je tako sprva predstavljal polo\xc5\xbeaj poveljnika oskrbovalnega dela vojske, kateri je poveljeval feldmar\xc5\xa1al. S\xc4\x8dasoma se je iz \xc4\x8dina razvil \xc4\x8din generala konjenice in nato \xc5\xa1e \xc4\x8din generala pehote. Ob koncu obstoja Avstro-Ogrske je bil \xc4\x8din Feldzeugmeistra namenjen le artilerijskim generalom._NEWLINE_\xc4\x8cin (oz. vsi trije \xc4\x8dini) je spadal v 3. \xc4\x8dinovni razred (Rangklasse III.).\n_START_SECTION_\nOznaka\n_START_PARAGRAPH_\nOznaka \xc4\x8dina je bila naovratna oznaka, sestavljane iz treh srebrnih zvezd, pritrjenih na en 33 mm \xc5\xa1iroko zlato vezano podlago.'